GiliGold/VAD_KnessetCorpus huggingface dataset:
פיליפ פארן: אם זה בראש סדר העדיפות שלהם, אנחנו יכולים להוריד את הפרויקט הזה ולהעלות אחר.
משה גפני: אפשר לדבר עם ראש הוועדה הקרואה ולומר לו שיש דרישה מוועדת הכספים להעלות את זה לראש סדר העדיפויות?
פיליפ פארן: הכול אפשרי.
משה גפני: אז תעשו את זה.
פיליפ פארן: בסדר.
משה גפני: פניות מספר 246 עד 248 –
שירלי באבד: הפנייה נועדה להעביר שלושה מיליון שקלים מתקציב לתקציב משרד החינוך לצורך פעילויות בבתי הספר לאורח חיים בריא ומיליון ו-140 אלף שקלים ממשרד לביטחון פנים למשרד החינוך לצורך פעילויות למניעת אלימות בהתאם להחלטת ועדת שרים.
משה גפני: באיזה בתי ספר זה מתבצע?
משה גפני: בכל בתי הספר בארץ שנמצאים במסגרת הפרויקט הזה.
משה גפני: זאת הרי שנת החינוך לבריאות.
משה גפני: במסגרת הסכם בין לבין משרד החינוך, כל צד משקיע שלושה מיליון שקלים.
משה גפני: גם המוכר שאינו רשמי?
משה גפני: אני יכול לבדוק.
משה גפני: לא חשבת שאני אשאל אותך את השאלה הזאת?
משה גפני: אני רוצה שכל הילדים בישראל יהיו בריאים.
אחמד טיבי: כל הילדים.
משה גפני: כן, אני רוצה שכל הילדים יהיו בריאים.
משה גפני: פניות מספר 253 עד 261 –
אסף וסרצוג: הפנייה התקציבית נועדה לתגבור תקציב המשרד לביטחון פנים על גופיו בסך של 136 מיליון ו-498 אלפי שקלים וכן לביצוע שינויים פנימיים שעיקרם סך של 96.
אסף וסרצוג: 5 מיליון שקלים המיועדים לתגבור תקציב הפיתוח של המשטרה ושירות בתי הסוהר לצורך פיתוח מערכות מחשב ושיפוץ אגפים בבתי כלא, סך של כ-31 מיליון שקלים לתקציב המשטרה וסך של כ-7 מיליון שקלים לתקציב הפיתוח של המשטרה בהתאם להחלטת ממשלה.
משה גפני: נציב שירות בתי הסוהר אמור להיות כאן.
אסף וסרצוג: נמצא כאן נציג שירות בתי הסוהר.
משה גפני: לא, הנציב של שירות בתי הסוהר.
משה גפני: יש נהלים מסודרים.
תלמה כהן טוהר: אדוני, אני ראש מינהל תכנון של שירות בתי הסוהר ואני מוכנה לענות לכל השאלות.
משה גפני: אני מאוד מכבד אותך.
משה גפני: אני ביקשתי שנציב שירות בתי הסוהר יבוא לוועדה.
משה גפני: יש הרבה פניות אל השירות ואני רוצה לראות את כל התוכניות, את התוכניות לעתיד, את התוכניות של העבר, איך זה מתבצע היום וכולי.
משה גפני: אני מאוד מכבד את מה שאת אומרת אבל אני רוצה את נציב שירות בתי הסוהר.
תלמה כהן טוהר: אנחנו יכולים להסביר.
תלמה כהן טוהר: אנחנו בתפקידים האלה כבר הרבה שנים.
משה גפני: אני יודע, זה בסדר ואני מאוד מכבד אותך.
משה גפני: את עברת כמה נציבי שירות בתי סוהר, נכון?
תלמה כהן טוהר: נכון.
משה גפני: את הנציב הנוכחי אנחנו רוצים בוועדה, שהוא יסביר לנו.
תלמה כהן טוהר: אנחנו יכולים לענות לך.
משה גפני: בבקשה, את יכולה להסביר אבל אני לא אצביע.
תלמה כהן טוהר: אתה רוצה לשאול שאלות?
משה גפני: כן, אני רוצה לדעת מה מצב הפיתוח של בתי הכלא, האם יש תוכניות לבנות בתי כלא נוספים.
תלמה כהן טוהר: אנחנו מאוד רוצים להגיש תוכנית לבינוי בתי סוהר נוספים.
משה גפני: בתי הסוהר שלנו לא נראים טוב.
משה גפני: אנחנו לא עומדים בסטנדרטים שאנחנו רוצים לעמוד בהם.
משה גפני: אנחנו מנסים, מתוך התקציבים שלנו של הפיתוח השוטף, לעשות שיפוצים בבתי הסוהר וחלק מהפנייה כאן, 12 מיליון שקלים, מיועד לשיפוץ אגפים בבתי סוהר.
משה גפני: יש לנו תוכנית מסודרת, תוכנית רב שנתית.
משה גפני: השנה יש לנו בתוכנית לשפץ שישה אגפים.
משה גפני: אנחנו צריכים מאוד את הכסף כי כרגע אנחנו משפצים שלושה ויש לנו עוד שלושה בחציון השני של השנה.
משה גפני: אנחנו מאוד רוצים לבנות בתי סוהר חדשים.
משה גפני: יש לנו תוכנית שאנחנו מציגים אותה בקרוב למשרד.
משה גפני: לפי המצב היום בבתי הסוהר, כמה בתי סוהר חדשים אתם סבורים שצריך?
משה גפני: זאת אומרת, אם היה לכם תקציב בלתי מוגבל, כמה בתי כלא הייתם בונים?
תלמה כהן טוהר: כרגע שניים.
משה גפני: אחד בדרום ואחד בצפון או במרכז?
תלמה כהן טוהר: אחד במרכז ואחד בצפון.
תלמה כהן טוהר: אנחנו לא צופים כרגע דרישה ובצפי של הגידול באסירים אין לנו צפי לגידול בדרום שם אנחנו בסדר.
משה גפני: מה מצב הצפיפות היום בבתי הכלא?
אמנון כהן: צפוף מאוד.
תלמה כהן טוהר: יש לנו עדיין תאים עם יותר מעשרה אסירים בתא.
תלמה כהן טוהר: היעד שלנו השנה הוא לגמור עם כל התאים האלה כך שלא יהיו לנו תאים עם יותר מעשרה אסירים.
תלמה כהן טוהר: יש לנו היום בממוצע בשירות בתי הסוהר מרובע לאסיר ואנחנו רוצים להגיע ל-.
תלמה כהן טוהר: אנחנו רוצים לבנות בית סוהר חדש לנשים כי בית הסוהר לא הולם ולא נותן מענה לדרישות, בטח לא לנשים, ואנחנו רחוקים מלהיות בסטנדרטים של העולם המערבי.
משה גפני: בקיצור, את מציגה תמונה מאוד שחורה ומאוד קודרת.
תלמה כהן טוהר: אתה מוזמן לבקר ולראות.
משה גפני: יכול להיות שאני אבוא בהכרח.
משה גפני: אנחנו הפוליטיקאים מועמדים להגיע לשם, אז תשמרו לי מקום ליד החלון.
משה גפני: דרך אגב, אני הייתי שם לפני שבועיים.
משה גפני: הייתי במעשיהו.
משה גפני: אני נמצא הרבה בבתי הכלא.
תלמה כהן טוהר: המצב במעשיהו, הוא אחד מבתי הסוהר הכי גרועים.
תלמה כהן טוהר: המצב שם ממש לא טוב.
תלמה כהן טוהר: הכיוון שלנו הוא לעשות שם פינוי בינוי.
משה גפני: אני גם הייתי בנווה תרצה והמצב שם מתחת לכל ביקורת.
אמנון כהן: למה היא לא אומרת שהם צריכים לבנות בתי סוהר חדשים?
משה גפני: היא דווקא דיברה לעניין.
אמנון כהן: אבל למה רק שניים?
אמנון כהן: את מעשיהו לא צריך להחליף?
תלמה כהן טוהר: אני יכולה לענות?
משה גפני: זה חבר הכנסת אמנון כהן, הוא יושב ראש ועדת הפנים והוא הרגולטור שלכם.
תלמה כהן טוהר: אני תלמה, נעים מאוד.
תלמה כהן טוהר: אדוני, התוכנית שלנו היא הרבה יותר גדולה.
תלמה כהן טוהר: שאלתם אותנו מה אנחנו לעשות מיידית.
תלמה כהן טוהר: אני חושבת שאנחנו לא רוצים לקפוץ מעל הפופיק.
תלמה כהן טוהר: אנחנו יכולים לבנות שני בתי סוהר בו זמנית אבל יש לנו תוכנית גם עד 2020 וגם עד 2040.
משה גפני: אומר חבר הכנסת כהן שהרי צריך גם לשפץ את בתי הכלא הקיימים.
תלמה כהן טוהר: אנחנו שמים כל שנה תקציב.
ציון פיניאן: אני רוצה להגיש רביזיה וגם אתה תתגיש.
אחמד טיבי: אני עוד לא שאלתי את השאלה שלי.
תלמה כהן טוהר: אנחנו שמים כל שנה תקציב של עשרים מיליון שקלים לשיפוץ אגפים.
תלמה כהן טוהר: זה נותן מענה לשיפוץ שישה אגפים, אלה שלושה בחציון הראשון ושלושה בחציון השני של השנה כי אנחנו צריכים לפנות את האגפים.
תלמה כהן טוהר: מאחר שיש לנו חוסר במקומות, אנחנו לא יכולים לפנות עשרה אגפים.
משה גפני: מה עושים כאשר יש אישה בבית הכלא והיא אמורה ללדת?
תלמה כהן טוהר: מטפלים בה רגיל עם הרופאים שלנו.
משה גפני: מה פירוש המילה רגיל?
תלמה כהן טוהר: היא בבית סוהר נשים.
משה גפני: כן, בוודאי, היא צריכה ללדת.
משה גפני: מה עושים אתה?
תלמה כהן טוהר: לבית הסוהר מגיעה רופאה פעם בשבועיים.
תלמה כהן טוהר: בעת הלידה, כשהיא מקבלת את הצירים ובודקים אותה, לוקחים אותה לבית החולים.
תלמה כהן טוהר: אנחנו מלווים המון אסירים לבתי חולים.
תלמה כהן טוהר: כל יום יש לנו כמויות גדולות.
משה גפני: אין לכם כמויות של לידות.
תלמה כהן טוהר: של לידות לא.
תלמה כהן טוהר: אנחנו מלווים אותה לבית החולים.
משה גפני: כמה מקרים כאלה היו לכם בשנה האחרונה?
תלמה כהן טוהר: אני לא יודעת להגיד לך, אבל אני יודעת שלאחרונה יש לנו חמישה ילדים בבתי הכלא.
משה גפני: כמה לידות היו בשנה האחרונה בשירות בתי הסוהר?
תלמה כהן טוהר: יש לנו היום חמישה ילדים בבתי הכלא.
ציון פיניאן: אין להן חופשת לידה?
משה גפני: כמה לידות היו השנה?
תלמה כהן טוהר: אני לא יודעת להגיד לך.
תלמה כהן טוהר: אני יכולה לבדוק ולומר לך יותר מאוחר.
תלמה כהן טוהר: רציתי להוסיף עוד משהו.
תלמה כהן טוהר: בפנייה הזאת, חוץ מה-12 מיליון של שיפוץ האגפים, אנחנו עושים תוכנית מאוד מאוד גדולה למניעת שריפות בבתי הסוהר.
תלמה כהן טוהר: זאת תוכנית בסדר גודל של 140 מיליון שקלים שאנחנו עושים כמובן רב-שנתי.
תלמה כהן טוהר: כאן יש שמונה מיליון שקלים לתוכנית הזאת ואנחנו מאוד צריכים את הכסף הזה.
משה גפני: מהי התוכנית?
תלמה כהן טוהר: יש תקנים חדשים בבתי הסוהר.
תלמה כהן טוהר: אנחנו מכניסים מערכות כיבוי אש, גילוי וכיבוי אש בכל האגפים, ספרינקלרים וכולי.
תלמה כהן טוהר: זאת תוכנית מאוד גדולה.
תלמה כהן טוהר: התקציב הזה נמצא בפנייה הזאת.
תלמה כהן טוהר: אלה שני נושאים מאוד כבדים ודחופים.
תלמה כהן טוהר: יש עוד נושא אחד שהוא נושא בטכנולוגיה, מערכת קשר שאנחנו מנסים להיכנס לקשר יחד עם המשטרה.
תלמה כהן טוהר: זה אחד הלקחים של השריפה בכרמל.
תלמה כהן טוהר: הפנייה הזו מאוד חשובה לנו ואולי תוכל לשקול מחדש לדון בהן.
אסף וסרצוג: אם אפשר להדגיש כי חשוב שיעמוד בפני הוועדה שרוב הכסף בפנייה הוא לטובת משטרת ישראל שנמצאת כרגע במצוקה תזרימית.
אסף וסרצוג: הכסף הוא עבור התפעול השוטף.
אסף וסרצוג: בסך הכול בפנייה הזאת יש סדר גודל של 100 ומשהו מיליון שקלים שמגיעים לטובת משטרת ישראל.
משה גפני: מה זה הטיפול השוטף?
אסף וסרצוג: בעיקר דלק, אמרכלות לשוטרים וכן הלאה.
אסף וסרצוג: גם מערכות מחשוב, פיתוח וכוח אדם.
משה גפני: לחבר הכנסת טיבי יש שאלה.
אחמד טיבי: אני רוצה לשאול על התוכנית להעביר את כלא מגידו לאדמות שנמצאות בשטחי השיפוט של הכפרים זלעפה וסאלם.
אחמד טיבי: מה ידוע לכם?
אחמד טיבי: האם זה נכון?
תלמה כהן טוהר: יש בקשה מהמועצה האזורית מגידו להעביר את כלא מגידו מהמקום הנוכחי בגלל שמאז שהם גילו שם את הפסיפס, הפסיפס הזה הוא מאוד חשוב לדתות מסוימות.
תלמה כהן טוהר: הם מבקשים לעשות שם אתר תיירות והם רוצים להעביר את הכלא.
תלמה כהן טוהר: הם מציעים לנו מקום חלופי, קצת דרומה מהמקום המקורי.
אחמד טיבי: איפה בדיוק המקום הזה?
תלמה כהן טוהר: ליד כביש 65, בין אום אל פאחם למגידו, למועצה מגידו.
משה גפני: איזה אדמות אלה?
אחמד טיבי: של כפר זלאפה וסאלם.
אחמד טיבי: שני כפרים.
אחמד טיבי: האם נשקלה אפשרות לעשות את זה סמוך לקיסריה למשל?
תלמה כהן טוהר: הכלא נמצא שם.
תלמה כהן טוהר: מעבירים אותה טיפה דרומה.
תלמה כהן טוהר: זה לא משהו חדש.
אחמד טיבי: אולי נבדק מקום בעמק יזרעאל למשל?
אחמד טיבי: במקום אחר ולא בכפרים זלאפה וסאלם?
תלמה כהן טוהר: כרגע אנחנו נשמח מאוד לקבל כל הצעה לשטח.
תלמה כהן טוהר: כרגע אין לנו כל מגרש אחר.
אחמד טיבי: למי שייכות האדמות האלה?
תלמה כהן טוהר: אדוני, הנושא הזה מאוד מאוד בהתחלה.
תלמה כהן טוהר: אין שום החלטה אלא יש רק בדיקה ומגעים בין המשרד לביטחון פנים לבין המועצה האזורית מגידו.
תלמה כהן טוהר: לא הוחלט שום דבר ועוד אין שום דבר.
אחמד טיבי: יש מגעים בין שני הגופים האלה לבין תושבי זלאפה וסאלם?
משה גפני: הם שייכים למועצה האזורית מגידו?
אחמד טיבי: מגידו מציעה להעביר אליהם.
משה גפני: לאן הם שייכים?
אחמד טיבי: הם כפרים במדינה.
משה גפני: יש להם מועצה?
אחמד טיבי: כן, מועצה אזורית עירון.
אחמד טיבי: הפסיפס הוא דבר חשוב ויש לו ערך תיירותי.
משה גפני: אומר חבר הכנסת טיבי שאם מעבירים את זה למקום אחר או לאתר אחר, צריך לדבר עם התושבים קודם לכן.
ציון פיניאן: המועצה האזורית עירון תתנגד.
אחמד טיבי: הם מתנגדים.
תלמה כהן טוהר: אבל השטח הוא של מגידו, כפי שאנחנו הבנו.
משה גפני: לא, הוא אומר שהשטח שם הוא של המועצה האזורית עירון.
תלמה כהן טוהר: אם כך, לעולם לא נקבל את האישור הזה.
תלמה כהן טוהר: בוודאי שלא.
משה גפני: תרשמי את ההערה של חבר הכנסת טיבי כי הוא חבר כנסת מאוד חזק.
משה גפני: ההשפעה שלו היא רבה.
תלמה כהן טוהר: זה מאוד חשוב לשמוע את דעתו.
משה גפני: תראה איזה כבוד אני עושה לך.
אחמד טיבי: האם נשקלת האפשרות להפקיע אדמות פרטיות לטובת בית הכלא החדש?
אחמד טיבי: האם יש סכנה או חשש שיופקעו אדמות פרטיות במקום החדש אליו אתם מתכוונים להעביר את בית הכלא?
תלמה כהן טוהר: לא הגענו לזה ואני לא יודעת.
תלמה כהן טוהר: זה לא במגרש שלנו.
תלמה כהן טוהר: אנחנו בדרך כלל מקבלים את השטח ועובדים.
תלמה כהן טוהר: יש ועדת תכנון בארץ.
משה גפני: יש את החוק שהעברנו, באדמות פרטיות הם צריכים לשלם הון תועפות.
אחמד טיבי: יאמרו הפקעה לצורכי ציבור.
משה גפני: יצטרכו לשלם המון כסף.
משה גפני: התושבים יגידו תודה.
משה גפני: זה לא שם עדיין.
תלמה כהן טוהר: אדוני, יש עוד משהו קטן בפניות האלה שלנו.
תלמה כהן טוהר: יש לנו פנייה של יחידת צור, היחידה של הפיקוח על עברייני מין.
תלמה כהן טוהר: יש כאן בקשה להעברת חמישה תקנים ממשרד האוצר לשירות בתי הסוהר.
תלמה כהן טוהר: כאן מדובר בהגנה על הציבור.
תלמה כהן טוהר: היחידה הזאת היא חובה, זה חוק.
תלמה כהן טוהר: חמישה תקנים.
אסף וסרצוג: מיליון ו-950 אלף שקלים.
משה גפני: מאיפה מביאים את האנשים?
אסף וסרצוג: משרד האוצר מתגבר את היחידה.
תלמה כהן טוהר: אנחנו מגייסים.
משה גפני: איך מגייסים את האנשים?
תלמה כהן טוהר: יש קריטריונים.
תלמה כהן טוהר: מגייסים דרך לשכת הגיוס, רגיל, לשירות בתי הסוהר.
תלמה כהן טוהר: עוברים את המבחנים ואת ההליך הרגיל של הגיוס.
תלמה כהן טוהר: הם מיועדים למשימה הזאת שהיא משימה לאומית.
משה גפני: זה לא מופיע בפנייה הזאת.
תלמה כהן טוהר: אדוני, לשאלתך, היו השנה חמש לידות בבתי הכלא.
משה גפני: אסף, אתם מורידים כאן 49 מיליון שקלים מפיתוח המשטרה ומעבירים את זה לפיתוח שירות בתי הסוהר.
משה גפני: המשטרה לא צריכה פיתוח?
משה גפני: 49 מיליון שקלים בהרשאה להתחייב.
משה גפני: פיתוח המשרד לביטחון פנים.
משה גפני: תקציב פיתוח משטרה, 49 מיליון הפחתה.
אסף וסרצוג: רק מההרשאה להתחייב העברנו, אבל כסף לא עבר מהתקנות של המשטרה לטובת שירות בתי הסוהר.
משה גפני: למה מההרשאה להתחייב?
אסף וסרצוג: זה היה פרויקט שתוקצב בהתחלה בהרשאה להתחייב.
משה גפני: במה זה היה?
אסף וסרצוג: פיתוח מערכת קשר דיגיטאלית, תוקצב בהרשאה להתחייב גבוהה יותר מכפי הצורך ולכן היה ניתן לקחת.
משה גפני: 49 מיליון?
משה גפני: כמה עלה כל הפרויקט?
אסף וסרצוג: אני לא יודע.
אסף וסרצוג: אני יכול לברר.
תלמה כהן טוהר: 500 מיליון שקלים.
משה גפני: 500 מיליון?
תלמה כהן טוהר: זה מה ששמעתי בדיונים.
משה גפני: לא, שמעתי – לא מספיק.
משה גפני: צריך דבר מוסמך.
משה גפני: אתה בטוח שהמשטרה לא תיפגע?
אסף וסרצוג: בוודאות לא.
אסף וסרצוג: זה בתיאום עם המשרד לביטחון פנים ועם המשטרה.
אסף וסרצוג: זה בתיאום אתם.
משה גפני: אני רוצה שהמפכ"ל יוכל לתפקד.
אסף וסרצוג: כל הפניות האלה בתיאום עם המשרד.
משה גפני: אני רוצה לשמור עליו, שלא יורידו לו כסף.
אסף וסרצוג: הפניות הן בתיאום מלא עם המשרד.
משה גפני: בעד אישור פניות מספר 253 עד 261 – פה אחד הפניות אושרו
אחמד טיבי: גם אני.
משה גפני: לא רציתי להשיב את פניך ריקם ולכן אישרנו.
משה גפני: לא תצטרכו לבוא לכאן עוד פעם אבל אני הגשתי רביזיה והגיש גם חבר הכנסת ציון פיניאן וגם חבר הכנסת אחמד טיבי.
משה גפני: בהתאם לסיכום שלנו שנציב שירות בתי הסוהר יבוא לכאן לתאר את כל המערכות כפי שביקשנו.
משה גפני: אני מקווה שהוא ימצא את הזמן הפנוי לכך.
משה גפני: אתם לא צריכים יותר לבוא.
משה גפני: אתם הסברתם וזה בסדר גמור.
אחמד טיבי: כדי לטפל בנושא הרביזיה, נדמה לי שצריך לבוא בדין ודברים עם המציעים ולהשיב להם על השאלות.
משה גפני: פניות מספר 257 ו-258 – רשות המים אני מדלג על זה.
משה גפני: לחבר הכנסת יעקב אדרי ולחבר הכנסת ציון פיניאן – וחבר הכנסת ציון פיניאן רכז הקואליציה והיום רכז הקואליציה הוא על 94 חברי כנסת נכון לרגע זה שאנחנו מדברים – יש טענות על רשות המים.
עדי חכמון: אני רוצה להסביר.
משה גפני: את לא רשות המים.
אחמד טיבי: הוא כבר פנה ולא ענו לו.
אחמד טיבי: הוא מחכה.
אחמד טיבי: חבר הכנסת ציון פיניאן הוא חבר כנסת מאוד חשוב.
משה גפני: חבר כנסת מאוד חשוב.
משה גפני: פנייה מספר 259 –
יוגב אוחיון: הפנייה הזאת נועדה לתקן טעות טכנית שנעשתה בתחילת השנה ולהגדיל את ההרשאה להתחייב ברזרבה הכללית.
משה גפני: מה זאת טעות טכנית?
יוגב אוחיון: על פי חוק יסודות התקציב, אם אנחנו נותנים הרשאה להתחייב ---
משה גפני: כן, אני יודע, אבל מה הייתה הטעות?
יוגב אוחיון: נתנו למשרד הביטחון, אם אתם זוכרים, הרשאה להתחייב להעתקת בסיס צה"ל לנגב ואנחנו לקחנו את זה מהרזרבה הכללית במקום להגדיל את זה בתקציב משרד הביטחון בהתאם לחוק יסודות התקציב.
יוגב אוחיון: עכשיו אנחנו מתקנים את זה.
משה גפני: 7.5 מיליארד שקלים?
יוגב אוחיון: כן.
יוגב אוחיון: מדובר בהרשאה להתחייב.
יוגב אוחיון: זה לא תקציב הוצאה נטו.
יוגב אוחיון: עשינו טעות טכנית ואנחנו מתקנים אותה.
משה גפני: בעד אישור פנייה מספר 259 – פה אחד הפנייה אושרה
משה גפני: אני חוזר לפנייה של משרד החינוך.
משה גפני: משה, אני רוצה הסברים.
משה גפני: ההסכמים הקואליציוניים לא מעניינים אותי.
משה גפני: יש גם את פנייה מספר 246 עד 248 לגבי אורח חיים בריא.
משה גפני: לא, לגבי זה אני רוצה תשובה.
משה גפני: יש תשובה.
משה גפני: זה גם בחינוך הלא מוכר וגם ברשתות.
משה גפני: זה פתוח לכולם.
משה גפני: בתי ספר צריכים לבקש להצטרף לתוכנית.
משה גפני: רבותיי, אני חוזר לשני הסעיפים של החינוך.
משה גפני: פניות מספר 246 עד 248 – משרד החינוך שאלתי את משה שגיא ממשרד החינוך האם הנושא של אורח חיים בריא, החינוך לאורח חיים בריא, המבצע ש מעביר כסף למשרד החינוך, האם הוא כולל את כל ילדי ישראל שנמצאים במערכת החינוך, כולל החינוך המוכר שאינו רשמי.
משה גפני: התשובה?
משה גפני: כולל את החינוך המוכר שאינו רשמי.
משה גפני: בעד אישור פניות מספר 246 עד 248 – פה אחד הפניות אושרו
משה גפני: פניות מספר 238, 241 ו-242 – משרד החינוך אני הולך לפי סדר ההעברה.
משה גפני: מה זה 19 מיליון שקלים שמפחיתים מהתאמת מערכת החינוך למאה ה-21?
משה גפני: זאת תוכנית התקשוב של המשרד שפועלת במחוזות צפון, דרום ומחוז ירושלים.
משה גפני: חלק מהתוכנית היא ביצוע בידי אגפים אחרים במשרד, כלומר, רכישת ימי הדרכה והשתלמויות.
משה גפני: התקציב הזה עובר מהתקנה של יחידת מדע וטכנולוגיה ליחידת השתלמויות של המשרד ולרכישת ימי הדרכה.
משה גפני: התוספת של החינוך הדתי הוא כסף קואליציוני?
משה גפני: אני מדלג על זה.
משה גפני: מינהל מורים, 253 מיליון שקלים.
משה גפני: מינהל מורים, חלקו הגדול הוא תקציב שעובר לביצוע השתלמויות, לאופק חדש ולצורך תקצוב שכר במכללות, בהעברות פנימיות של יחידות המשרד לביצוע פעולות בפרויקטים במסגרת המוסדות להכשרת מורים.
משה גפני: גם זה תקציב קואליציוני.
משה גפני: מה זה הלוואות מותנות לתלמידי סמינרים?
משה גפני: זה חלק מפרויקט הסבות אקדמאים להוראה.
משה גפני: מכשירים אקדמאים שניגשים לצורך רכישת תעודת הוראה ונותנים להם הלוואות מותנות.
משה גפני: הגמול של המורים כאן?
משה גפני: הוא נמצא בתקנה הזאת, כן.
משה גפני: הוא לא חלק מהתקנות האלה.
משה גפני: זה לא בהכשרת מורים.
משה גפני: זה בפעולות מיוחדות למורים?
משה גפני: אולי תנאי שירות?
משה גפני: מה שדיברתי אתך עם המנכ"לית.
משה גפני: יישארו הבעיות או ייפתרו?
משה גפני: ייפתרו בהיקף של 52 אחוזים כפי שנמסר לך.
משה גפני: כולל כולם?
משה גפני: כולל המוכר.
משה גפני: למה אני מרגיש זיפת כל הזמן?
משה גפני: אין לך סיבה.
משה גפני: אתה רוצה שאני אגיד את הסיבות?
משה גפני: לגבי אופק חדש ועוז לתמורה, סוכם שייכללו כולם?
משה גפני: לא נכללים.
משה גפני: זה לא בסמכותי.
משה גפני: מה זה השתלמויות מורים, 42 מיליון שקלים?
משה גפני: אופק חדש.
משה גפני: במסגרת הסכם אופק חדש מחויבים כל המורים.
משה גפני: אלה לא כל המורים.
משה גפני: המורים החרדים לא.
משה גפני: כל המורים שנכללים באופק חדש.
משה גפני: גם גננות לא נכללות.
משה גפני: גננות חרדיות לא נכללות.
משה גפני: הסכם אופק חדש חל בשלב זה רק על עובדי מדינה.
משה גפני: יש הגדרות.
משה גפני: הסכם של מי?
משה גפני: של היחידה להסכמים.
משה גפני: זה משרד החינוך.
משה גפני: הממשלה קיבלה החלטה.
משה גפני: אני אשמח מאוד אם המוכר יצטרף.
משה גפני: אני כל הזמן מנסה להוכיח לך למה אני מרגיש זיפת.
משה גפני: כאן הולך להיות משהו אחר לגמרי גם באופק חדש.
משה גפני: הרי ישבתי עם השר ועם המנכ"לית ועם סגן השר.
משה גפני: הם אמרו שייתנו תשובה.
משה גפני: לא איכפת לי, שיקפחו את הגננות החרדיות, זה בסדר, אבל למה כשאני מופיע בהרצאות באוניברסיטאות אומרים שאני לוקח את כל הקופה של המדינה?
משה גפני: למה את זה אומרים לי.
משה גפני: לפחות שייתנו לי לסבול בשקט.
משה גפני: יש תוכנית אופק חדש, גננות מקבלות תוספת לשכר וצריכות ללמד עוד חצי שעה בגן.
משה גפני: שאלתי למה לא במוכר שאינו רשמי.
משה גפני: לא נותנים.
משה גפני: אחרי כן אני מופיע ואומרים שאני לוקח את כל הכסף.
אחמד טיבי: לא צודק.
אחמד טיבי: על זה בלבד הייתי מגיש רביזיה.
משה גפני: אבל אני לא יכול.
משה גפני: זאת פניית חינוך ואני לא רוצה לפגוע באחרים, במיוחד שיש כאן גם כסף קואליציוני.
משה גפני: אני לא יכול לפגוע במפלגות אחרות.
אחמד טיבי: זה כבר משהו אחר.
משה גפני: אבל לא זאת הסיבה היחידה.
משה גפני: אני לא עוצר כסף קואליציוני כי גם לי יש כסף קואליציוני.
משה גפני: הכסף הקואליציוני שלי מתגבר את הסעיפים האלה.
משה גפני: האוצר מקצץ ואנחנו מוסיפים בחזרה.
משה גפני: זה מה שהוא עושה כל הזמן.
משה גפני: נכון, משה?
משה גפני: טוב, אל תענה.
משה גפני: מה זה מענק ירושלים?
משה גפני: הסכמים קואליציוניים וגם העברות של המשרד לצורך תרגום ספרי לימוד לערבית.
משה גפני: למזרח ירושלים.
משה גפני: למה אתם מורידים 160 אלף שקלים בפעולות בחינוך הדרוזי?
משה גפני: אתה ארגנת את זה שיעבירו למזרח ירושלים?
אחמד טיבי: ולהוריד מהחינוך הדרוזי?
משה גפני: זה נכון שיש שישה חברי כנסת דרוזים?
ציון פיניאן: אני מבקש לתקן עיוותים ואפליה למרוקאים.
אחמד טיבי: אני מבקש להצטרף לציון.
אחמד טיבי: המפתח של ייצוג בכנסת על פי עדות יהיה פרופורציונאלי והמפתח יהיה לפי הדרוזים בכנסת.
משה גפני: חינוך יהודי בתפוצות זה הסכם קואליציוני?
יצחק וקנין: של ישראל ביתנו.
משה גפני: או ישראל ביתנו או ש"ס.
יצחק וקנין: אין סיכוי שזאת ש"ס.
משה גפני: ישראל ביתנו.
יצחק וקנין: אתה חושב שאני טועה?
יצחק וקנין: אני יושב כאן ושותק, אבל אני יודע.
משה גפני: מה זה חינוך לא פורמאלי 11 מיליון?
משה גפני: חינוך לא פורמאלי זה מינהל הנוער.
משה גפני: זה ביצוע פרויקטים במינהל הנוער.
משה גפני: אתה רוצה שאפרט אותם?
משה גפני: 400 מיליון אתם מורידים בחינוך היסודי.
משה גפני: אפשר לחיות עם זה?
משה גפני: 400 מיליון זה הרבה כסף.
משה גפני: אני הבהיר.
משה גפני: שנת התקציב 2012 חופפת לשנת הלימודים תשע"ב.
משה גפני: יש כל מיני העברות של שעות הוראה לכל מיני שלבי חינוך או לחינוך המוכר ולכל מיני מגזרים אחרים שאנחנו עושים את ההשלמה שלהם, של השני שלישים של תשע"ב, מינואר עד אוגוסט.
משה גפני: מה שאתה רואה כאן זאת הפנייה שנוגעת לקטע הזה.
משה גפני: יש את התקנה של אופק חדש שנמצאת ב-26.11 והיא מזינה את כל הפעולות של אופק חדש כמו השתלמויות של אופק חדש שראינו אותן.
משה גפני: אבל אתם מורידים.
משה גפני: אני מוריד מכאן כדי להעביר לכל מיני פרויקטים אחרים.
משה גפני: כמו השתלמויות למשל או כל מיני פרויקטים אחרים.
משה גפני: אני מדבר על השתלמויות אחרות, על השתלמויות שמבצעים במרכזי פסגה עבור מורים באופק חדש.
משה גפני: מה שאתה מדבר עכשיו זה על החזר מענקי שכר לימוד וזה משהו אחר.
משה גפני: אבל גם השתלמויות.
משה גפני: אמרו שמורידים כדי להעביר לאופק חדש ומשתמשים בכל הסעיף הזה.
משה גפני: לא, זה לא אותו הדבר.
משה גפני: זה לא אותו סעיף.
משה גפני: אני סומך עליך.
משה גפני: מה זה שירותי חינוך ורווחה?
משה גפני: זה אגף שח"ר במשרד.
משה גפני: אלה פעולות במסגרת תלמידים בעלי רקע סוציו אקונומי נמוך.
ציון פיניאן: צריך לחזק את אגף שח"ר.
ציון פיניאן: אין להם כסף.
משה גפני: חינוך התיישבותי, מה הסברתם קודם?
משה גפני: אחטי
אחמד טיבי: אמרו פנימיות.
משה גפני: אם אתה רוצה, אני יכול להעביר אליך את כל הרשימה שקיבלתי עכשיו.
משה גפני: יש עשרות מוסדות.
יצחק וקנין: חינוך התיישבותי אלה בדרך כלל מועצות אזוריות, בתי הספר האזוריים.
משה גפני: יש שני אגפים.
משה גפני: יש את הפיקוח על בתי ספר החטיבה העליונה וחטיבת הביניים במועצות האזוריות ויש את החינוך הפנימייתי.
משה גפני: יש את אולפנת צביה, אולפנת סגולה, אבן שמואל וכולי.
משה גפני: יש עשרות כאלה.
משה גפני: מה זה תרבות?
משה גפני: יש משרד תרבות.
משה גפני: תרבות יהודית וחרדית.
משה גפני: אני סיימתי את שאלותיי.
משה גפני: יש למישהו עוד שאלות?
משה גפני: בעד אישור פניות מספר 238, 241 ו-242 – פה אחד הפניות אושרו
משה גפני: פניות מספר 260, 262 ו-268 -
עמית סדן: הפנייה נועדה לתקצוב הנושאים הבאים: 28,5 מיליון שקלים כקדם מימון לפיתוח הישוב אדם בהתאם להחלטת הממשלה בעניין העתקת תושבי מגרון.
עמית סדן: סך של שלושים מיליון שקלים לקידום ההתיישבות בפריפריה בהתאם לסיכום בין המשרדים שיכון ונגב וגליל.
עמית סדן: 15 מיליון שקלים לעבודות פיתוח בפרויקטים לפינוי בינוי בהתאם להחלטת ממשלה 4432 מיום 21 במרץ 2012.
משה גפני: בעד אישור פניות מספר 260, 262 ו-268 – פה אחד הפניות אושרו
משה גפני: אגב, מה יהיה עם מגרון?
משה גפני: מפנים אותם?
עמית סדן: כרגע עובדים בשני אתרים במקביל.
משה גפני: פניות מספר 261 ו-263 –
דורון סמיש: הפנייה נועדה לתקצב את משרד ראש הממשלה בסך של 7,800 מיליון שקלים בהתאם לסיכום עם סיעת ש"ס.
משה גפני: זה ההסכם הקואליציוני?
דורון סמיש: כן.
משה גפני: בעד אישור פניות מספר 261 ו-263 – פה אחד הפניות אושרו
אחמד טיבי: יש עוד העברות למשרד ראש הממשלה?
משה גפני: דרורית, שואל חבר הכנסת טיבי האם יש עוד פניות למשרד ראש הממשלה.
דרורית שטיינמץ: היום לא.
משה גפני: פנייה מספר 269 –
יאיר וולף: מינהלת תנופה.
יאיר וולף: הפנייה נועדה לסייע למפונים.
יאיר וולף: יש לנו לעשות ליווי אישי פרטני למפונים שבמצוקה, לתת סיוע לפי סעיף 85.
משה גפני: בעד אישור פנייה מספר 269 – פה אחד הפנייה אושרה
משה גפני: פניות מספר 271 ו-272 – משק האנרגיה אין רפרנט.
קריאה: אמרו לרפרנט שהפנייה הזאת לא הגיעה אליכם.
קריאה: אני אצא לקרוא לו.
משה גפני: פניות מספר 273 ו-274 –
דוד שטיינמץ: הפנייה הזאת נועדה להעביר כ-86 מיליון שקלים בהרשאה להתחייב עבור פיתוח אזורי תעשייה באזורי עדיפות לאומית, אזורי תעשייה מרחביים וכמו כן להשלמת פיתוח ליזמים להקמת מפעלים לכל אזור התעשייה בארץ ושיווק מגרשים חדשים להקמת מפעלים, וכן תשלום במזומן של עשרים מיליון שקלים ליזמים עבור הרשאות שהם עשו.
אחמד טיבי: אדוני, אתה בטח רוצה לשאול אותו על זה האם זה כולל את אזור התעשייה בטייבה.
מנחם יחזקאלי: לגבי אזור התעשייה טייבה.
מנחם יחזקאלי: משרד התעשייה תמך בהחלטת ממשלה לסייע לאזור התעשייה טייבה.
מנחם יחזקאלי: אנחנו עשינו חישובים וצריך להשקיע שם בסביבות 45 מיליון שקלים כדי לשפר את התשתיות של אזור התעשייה.
מנחם יחזקאלי: המשרד תמך בהעברת החלטת ממשלה בעניין הזה ואני יודע שהייתה כבר התחלה לדבר הזה אבל אני לא יודע היכן זה הסתיים.
מנחם יחזקאלי: אני חושב שבסוף דיברו על 18 מיליון שקלים.
אחמד טיבי: אני אגיד לך.
אחמד טיבי: כל הנושא של טייבה, למרות שהייתה החלטה ופעילות של מנכ"ל משרד ראש הממשלה, עומד אצל פקידה בכירה במשרד המשפטים ששואלת למה דווקא טייבה.
אחמד טיבי: לכן היא עצרה את הכול.
אחמד טיבי: היא לא שאלה למה דווקא לוד.
אחמד טיבי: אתה זוכר שהעבירו עשרות מיליוני שקלים ללוד והיא לא שאלה, אבל היא שאלה למה דווקא טייבה.
אחמד טיבי: אני רוצה להעיד שדווקא משרד ראש הממשלה רוצה לקדם את התוכנית, מנסה לשכנע אותה אבל היא לא רוצה.
מנחם יחזקאלי: גם משרד התעשייה רוצה לקדם.
אחמד טיבי: גם משרד התעשייה.
אחמד טיבי: צריך לתת בידינו, וגם בידיהם, כלי כדי ללחוץ על משרד המשפטים.
אחמד טיבי: מה שטוב ללוד, טוב לטייבה.
מנחם יחזקאלי: אנחנו בעד לפתור את הבעיה של טייבה.
משה גפני: בעד אישור פניות ספר 273 ו-274 – פה אחד הפניות אושרו
מנחם יחזקאלי: מדובר בעשרים מיליון שקלים התחייבויות של חשבונות של ינואר לספקים, על התחייבויות עבר.
מנחם יחזקאלי: אי אפשר לעכב.
אחמד טיבי: אם מעכבים, זה כואב?
מנחם יחזקאלי: אני לא יודע מה כואב.
אחמד טיבי: זה מפריע לכם?
דוד שטיינמץ: זה לא קשור אלינו.
משה גפני: אם תשכנעו אותו שיסיר את הרביזיה, הוא יסיר אותה.
משה גפני: אם הסיפור שלו הוא נכון, זה סיפור רע.
מנחם יחזקאלי: אבל מה אנחנו עושים?
מנחם יחזקאלי: אנחנו שולטים במשרד המשפטים?
דוד שטיינמץ: אז אזור התעשייה נועם צריך לסבול מזה?
דוד שטיינמץ: אזורי תעשייה אחרים צריכים לסבול?
דוד שטיינמץ: אבל זה מה שקורה.
אחמד טיבי: לכן יש רגולטור, יש שר, יש ראש ממשלה, יש שר משפטים.
משה גפני: צריך לפתור את הבעיה הזאת.
משה גפני: פניות מספר 275 ו-276 -
יוסי פלד: הפנייה נועדה להעברת 24 מיליון שקלים להתיישבות צעירה ברשויות לאורך השדרה המזרחית של המדינה בהתאם לסיכום.
יוסי פלד: מדובר בישובים בגולן ובבקעה.
משה גפני: יש רשימה של הישובים?
יוסי פלד: לא כאן.
משה גפני: אתה חדש באגף.
ציון פיניאן: אני לא מבין, מה הכעס הזה.